**2014**

Berlevåg kommune

**Årsmelding for Berlevåg kommune**



**10.4.2015**

Innhold

[1. Rådmannens kommentar 3](#_Toc416438991)

[2. Visjon og målsettinger 4](#_Toc416438992)

[2.1 Lokalsamfunnsutvikling 4](#_Toc416438993)

[2.2 Brukere og tjenester 5](#_Toc416438994)

[2.3 Organisasjon og medarbeidere 5](#_Toc416438995)

[2.4 Økonomi 5](#_Toc416438996)

[3. Politisk virksomhet, sentraladministrasjon og fellesutgifter 6](#_Toc416438997)

[4. Utdanning 9](#_Toc416438998)

[5. Barnehagen 12](#_Toc416438999)

[6. Kultur 13](#_Toc416439000)

[7. Barnevernstjenenesten 14](#_Toc416439001)

[8. Primærhelsetjenesten 16](#_Toc416439002)

[9. Pleie og omsorg 17](#_Toc416439003)

[10. NAV Berlevåg 20](#_Toc416439004)

[11. Drift 21](#_Toc416439005)

[12. Plan og utvikling 23](#_Toc416439006)

[14. Økonomisk utvikling 24](#_Toc416439007)

# 1. Rådmannens kommentar

Årsmeldingen utgjør sammen med tilhørende regnskap det samlede årsoppgjøret Berlevåg kommune 2014 – dette i samsvar med krav etter KRS (standard for god kommunal regnskapsskikk). Årsmeldingen må derfor leses i lys av, og legges frem til politisk behandling samtidig med årsregnskapet. Årsmeldingen beskriver utviklingstrekk og viktige hendelser for Berlevåg kommune gjennom 2014.

Driftsåret 2014 er lagt bak oss. Årsrapporten gir et bilde av fortsatt stor og hektisk aktivitet i en mangfoldig organisasjon. Hovedutfordringen har vært og vil fortsatt være å utnytte kommunens ressurser på en best mulig måte til beste for innbyggerne.

Kommunen har i store deler av 2014 vært uten flere sentrale medarbeidere – deri rådmann og leder av driftenheten. Dette har nok preget organisasjonen og forringet oppgaveløsning noe - mye har vært ”satt på vent”. Likevel viser årsmeldingen at året har vært preget av godt arbeid på mange fronter. Enhetene leverer i all hovedsak gode tjenester innen de rammer de har til disposisjon. Jeg vil i denne innledningen derfor benytte anledning til å berømme alle kommunens ansatte for vel utført jobb i 2014.

Driftsregnskapet for kommunen 2014 viser et regnskapsmessig netto mindreforbruk på i overkant av 6,5 mill. kroner. Netto driftsresultat i prosent av driftsinntektene viser 7,36 % - hvilket er godt over den anbefalte normen fra TBU (Teknisk beregningsutvalg) på 3.0 % og vesentlig bedre enn for 2013. Dette anser rådmannen å være tilfredsstillende.

Ved siden av god økonomistyring gjennom politiske vedtak og ansattes innsats og lojalitet, tilskrives resultatet for 2014 også enkelte merinntekter utover det som opprinnelig var budsjettert. Resultatet er et uttrykk for at den økonomiske tilpasningen er på rett vei, men en må samtidig være bevisst på at økonomien er sårbar med få reserver. Vedtatte og planlagte investeringer de nærmeste årene vil medføre betydelig økning i årlige finanskostnader med dertil forsterket behov for streng økonomistyring.

Det er viktig med stadig fokus på effektivisering. Rådmann opplever en generell stor endringsvilje, men samtidig er det et faktum at endringer for å gjøre de nødvendige tilpasninger kan skape uønskede situasjoner og utrygghet.

Den administrative organisasjonsmodellen i Berlevåg kommune gir enhetene stor frihet til å finne kreative løsninger innenfor gitte rammer. Det er naturlig at organiseringen stadig evalueres. Kommunen har i 2014 vært organisert med 6 enheter i tillegg til rådmannens stab som gjenspeiler tjenesteytingen. Det vil være et naturlig mål at den til enhver tid gjeldende organiseringen bidrar til å gjøre kommunen til en så effektiv og brukerrettet organisasjon som mulig med mest mulig ressurser tilført tjenesteproduksjon og kort vei mellom bruker og beslutningstakere.

Ved vurdering av måloppnåelse legges til grunn overordnet planverk samt prinsippene bak BMS (Balansert målstyring) med vedtatt gjennomgående målekart (k.styret 2008). Målekartet har fire definerte fokusområder:

* Lokalsamfunnsutvikling
* Brukere og tjenester
* Organisasjon og medarbeidere
* Økonomi

Som del av enhetene sine bidrag til årsmeldingen, refereres oppnådde resultater innenfor disse fokusområdene. På bakgrunn av målekartet skal det gjennomføres brukerundersøkelser og/eller medarbeiderundersøkelser. Det ble ikke gjennomført noen slike undersøkelser i 2013. Neste planlagte undersøkelse er i 2015 (medarbeiderundersøkelse).

Berlevåg kommune er inne i en god utvikling på mange fronter – selv om det selvsagt også er ”skjær i sjøen”. Det skjer mye i Berlevåg – aktivitet avler ofte ytterligere aktivitet. Den pågående byggingen av den nye skolen et stort løft. Likeså vil gjelde for nytt basseng samt nytt kaianlegg som er under prosjektering. Kystverket sitt omfattende prosjekt i havna er viktig og kanskje sågar avgjørende for å sikre videre utvikling av vår viktigste næring – fiskeri. Etablering og idriftsetting av vindmølleparken må selvsagt også tas med som eksempel på den positive utviklingen.

Berlevåg ble beste kommune i Finnmark og nr 17 totalt i landet i det såkalte Næring NM i regi av NHO for 2014. Dette tyder på at vi er ”i siget” og gjør mye riktig. Men det er viktig at vi nå ser fremover og ikke ”hviler på laubærne”.

Kommunen har vært uten planfaglig kompetanse i en lengre tid nå. Likeså gjelder byggesaks-kompetanse. Dette er begge fagområder som er av stor betydning for den fremtidige utviklingen av Berlevåg.

# 2. Visjon og målsettinger

I løpet av 2008 etablerte Berlevåg kommune en visjon for kommunen, og et målkart med definerte målsettinger innenfor lokalsamfunnsutvikling, brukere og tjenester, organisasjon og medarbeidere, og økonomi. Målkartet har vært en meget viktig del av budsjettprosessen og gjennomføring av året 2011.

Visjonen for Berlevåg kommune er uttrykt gjennom den enkelthendelsen som aller mest har plassert Berlevåg på kartet. Berlevåg kommunes visjon er derfor ”Heftig & Begeistret”.

Målsettingene som ble formulert på målkartet var:

## 2.1 Lokalsamfunnsutvikling

Berlevåg kommune har et særlig ansvar for at lokalsamfunnene Berlevåg og Kongsfjord utvikler seg på en positiv måte. Det legges opp til et sett med virkemidler som kommunen skal benytte i arbeidet. Samtidig er det viktig at stat og fylkeskommuner bidrar positivt til den lokale innsatsen gjennom sin økonomiske politikk og rammebetingelser for øvrig. Det er heller ikke mulig å få til en god lokalsamfunnsutvikling uten at kommunens næringsliv viser vilje og evne til å utvikle seg. Et godt lokalsamfunn er et samfunn der alle ønsker utvikling.

**Mål: En attraktiv kommune for innbyggere og besøkende**

En positiv utvikling for kommunen er avgjørende for at offentlig og privat tjenesteyting og produksjon ikke skal forvitres ytterligere. Et samfunn som ikke oppfattes som attraktiv av de som bor, besøker eller ønsker å flytte til samfunnet, vil ikke ha muligheter til å utvikle seg.

Følgende suksessfaktorer er nødvendige for å nå målsettingen:

* Positiv befolkningsutvikling
* Gode oppvekst- og levevilkår
* Et attraktivt sentrum
* Et mangfoldig kulturliv

**Måloppnåelse:**

Det er ikke budsjettert med eller gjort tiltak i 2014 som gjør at man kan si at oppvekst- og levevilkårene er blitt bedre, eller at sentrum er blitt mer attraktiv.

Det er heller ikke iverksatt spesielle tiltak som bidrar til et mer mangfoldig kulturliv.

**Mål: Et variert næringsliv**

Et variert næringsliv er et næringsliv med mange forskjellige jobbmuligheter på forskjellige kompetansenivåer. Et variert næringsliv vil oppfattes som attraktivt, og kan være med på å skape flere etableringer.

Følgende suksessfaktorer er nødvendige for å nå målsettingen:

* Bedriftsutvikling og nyetablering
* Stipendordning

**Måloppnåelse:**

Resultatet fra NHO sitt nærings NM 2014 viser at kommunen har lykkes godt innen næringsutvikling med både bedriftsutvikling og nyetablering.

## 2.2 Brukere og tjenester

Kommunen er både en serviceorganisasjon og en forvaltningsorganisasjon. Man skal på den ene siden tilby tjenester og produkter, og på den andre siden forvalte et lovverk som kan oppleves som begrensende for kommunens innbyggere. Det er viktig at kommunen i større grad fokuserer på, og blir oppfattet som en tjenesteyter som brukerne kan og skal sette krav til.

**Mål: Levere tjenester med vedtatt kvalitet**

Berlevåg kommune leverer lovpålagte og ikke lovpålagte tjenester. Kvalitetsnivået er dels regulert gjennom lover og forskrifter, dels gjennom egne vurderinger og ambisjoner. Disse må defineres klart og tilpasses organisasjonens ressurstilgang.

Følgende suksessfaktorer er nødvendige for å nå målsettingen:

* En bruker- og serviceorientert organisasjon
* Kunnskap om kundenes behov
* Aktiv informasjon om tjenestetilbudene
* Samsvar mellom behov og utførte tjenester

**Måloppnåelse:**

Det er ikke gjennomført brukerundersøkelser i 2014 – følgelig foreligger ikke noe grunnlag for å vurdere måloppnåelse utover skjønn.

## 2.3 Organisasjon og medarbeidere

Dyktige, endringsvillige og motiverte medarbeidere er avgjørende for kommunens evne til å gjennomføre sine målsettinger. Organisasjonen som sådan må også være villig til å justere struktur og størrelse i forhold til de rammer som gis og de mål som settes.

**Mål: Organisasjon tilpasset oppgaver og virksomhet**

Kommunenes oppgaver er i stadig endring, samtidig som organisasjonsoppbyggingen har vært statisk. For å få best ressursutnyttelse og best mulig effektivitet må organisasjonen kunne tilpasses de oppgaver som skal utføres.

Følgende suksessfaktorer er nødvendige for å nå målsettingen:

* Offensiv og utviklingsorientert organisasjon
* Positiv styringsdialog

**Mål: Kvalifiserte og motiverte medarbeidere**

En effektiv, endringsvillig og kompetent organisasjon krever at medarbeiderne har tilstrekkelig kompetanse til å utføre sitt arbeid, at de trives i arbeidet og at de utvikler sin kompetanse i forhold til nye krav.

Følgende suksessfaktorer er nødvendige for å nå målsettingen:

* Lederskap
* Kompetanseheving

**Måloppnåelse:**

Man har ikke nådd målsettingen om lederutvikling og kompetanseheving.

## 2.4 Økonomi

En god økonomi er avgjørende for kommunens muligheter til å realisere målsettingene ovenfor. Grunnlaget legges både i økonomiplanarbeidet, og i økonomistyringen gjennom regnskapsåret.

**Mål: Økonomisk handlefrihet**

Følgende suksessfaktorer er nødvendige for å nå målsettingen:

* Det er utarbeidet investeringsplan for økonomiplanperioden
* Det er utarbeidet vedlikeholdsplaner for økonomiplanperioden
* Det settes av tilstrekkelig egenkapital til investeringer
* Organisasjonen har budsjettdisiplin og god økonomistyring

**Mål: Langsiktig og forutsigbar økonomisk planlegging**

Følgende suksessfaktor er nødvendig for å nå målsettingen:

* Årshjulet skal fungere som plan- og styringsverktøy

**Måloppnåelse:**

Det ble i målkartet satt som resultatmål at 2,5 % av driftsinntektene skulle avsettes til egenkapital.

I regnskapet for 2014 er det satt av 11,8 mill kroner til disposisjonsfond. Av dette gjelder 9,4 mill omklassifisering av pensjonsfondet fra bunden fond til disposisjonsfond (fondet har byttet plass i regnskapet). Trekker man ut pensjonsfondet, er det satt av kr 2,3 mill kroner til disposisjonsfondet. Dette utgjør 1,89 % av driftsinntektene.

# 3. Politisk virksomhet, sentraladministrasjon og fellesutgifter

***Politisk virksomhet***

**Tjenester og oppgaver:**

Politisk virksomhet består av ansvarsområdene politiske organer, kommunestyret og andre, revisjon, kontrollutvalget og nemnd eiendomsskatt.

**Avviksforklaring for resultatenheten samlet:**

Resultatenheten har totalt sett et overforbruk på kr 86 000. Det er overforbruk på kr 94 000 på lønnsutgifter og kr 97 000 på kjøp av tjenester. Det er et underforbruk på KLP på kr 102 000.

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Politiske organer | 1 398 | 1 337 | 61 | 985 |
| Kommunestyret | 180 | 157 | 23 | 1 979 |
| Kommunerevisjon | 470 | 470 | 0 | 331 |
| Kontrollutvalget | 163 | 161 | 2 | 145 |
| Nemnd Eiendomsskatt | 0 | 0 | 0 | 1 |
| **SUM TOTAL** | **2 211** | **2 125** | **86** | **3 177** |

Politiske organer har et overforbruk på ordførergodtgjørelse som skyldes at vi ikke får refundert sykepenger på personer over 70 år. Det har også vært kjøpt konsulenttjenester for havneprosjektet, samt at det har vært kjøpt tjenester for rydding i havna som det ikke er tatt høyde for i budsjettet. Det er et mindreforbruk på KLP.

Kommunestyret og andre har et merforbruk på reiseutgifter.

Revisjon og Kontrollutvalget er innenfor den budsjetterte rammen.

I forhold til 2013 viser regnskapet en nedgang på 966 000. Det er viktig å notere seg at kommunestyret i 2013 ga et tilskudd på kr 1 720 000 til Berlevåg havn.

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Berlevåg i 100 | -77 | 0 | -77 | 49 |
| **SUM TOTAL** | **-77** | **0** | **-77** | **49** |

Prosjektet Berlevåg i 100 har vært gjennomført siden medio 2013. Det første året ble det benyttet kr 49 000, i 2014 ble det benyttet 170 000, totalt 219 000 av en bevilgning på 296 000.

***Sentraladministrasjon***

**Tjenester og oppgaver:**

Sentraladministrasjonen består av rådmann og staben:

Sekretariatet (rådmannen, rådgiver og kontorsjef), Servicekontor, Økonomiavdelingen og IKT.

Rådmannen er den øverste leder for den samlede kommunale administrasjon, det formelle bindeleddet mellom administrasjonen og de politiske organer og er således den sentrale premissleverandør til politisk nivå. Rådmannen er ansvarlig for at politiske vedtak blir iverksatt.

Sentraladministrasjonen fungerer som politisk sekretariat med utarbeidelse av møteinnkallinger, sakspapirer og møteprotokoller.

Servicekontoret skal være publikums første møte med kommunen, og har som målsetting å gi innbyggere og andre den hjelpen de trenger i sitt møte med kommuneorganisasjonen. På servicekontoret skal man være behjelpelig med å svare på spørsmål og henvendelser. Her er søknadsskjemaer, serviceerklæringer og annen informasjon tilgjengelig.

Økonomiavdelingen ivaretar kommunens oppgaver innen budsjett, regnskap, lønnsutbetaling, skatteinnfordring og annen innfordring. Avdelingen skal også bistå og gi råd til enhetene i den daglige økonomiforvaltningen.

IKT-avdelingen har ansvar for kommunens data– og telefonsystemer, samt nettverk. Hovedoppgaver er planlegging, koordinering, utbygging, drift, vedlikehold og brukerstøtte.

2014 har vært et utfordrende år for sentraladministrasjonen med bytte av rådmann, tidligere kontorsjef gikk av, samt at andre stillinger har stått ubesatt av ulike årsaker.

**Avviksforklaring for Sentraladministrasjonen samlet:**

Resultatenheten har totalt sett et mindre forbruk på kr 1 334 000. Av mindreforbruket utgjør kr 971 000 lavere pensjonskostnader og kr 560 000 mindre forbruk på lønn. Dette kommer av at vi har hatt flere ubesatte stillinger i løpet av 2014. Det er en del overforbruk på kjøp av tjenester.

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Rådmannskontor | 2 784 | 2 961 | -177 | 1 777 |
| Servicekontor | 1 932 | 2 289 | -357 | 1 979 |
| Folkehelsekoordinator | 649 | 714 | -65 | 358 |
| Økonomi | 2 982 | 3 435 | -453 | 3 005 |
| IKT | 1 452 | 1 734 | -282 | 1 407 |
| **SUM TOTAL** | **9 799** | **11 133** | **-1 334** | **3 177** |

**Avviksforklaring:**

Rådmannskontor har totalt et mindreforbruk. Det ble lavere lønns- og pensjonsutgifter enn budsjettert, men tilsvarende høyere utgifter til reiser, kjøp av konsulenter og juridisk bistand. Rådmann ble ansatt pr 010914.

Servicekontoret har et mindreforbruk som skyldes lavere lønn- og pensjonsutgifter enn budsjettert.

Folkehelsekoordinator har et mindreforbruk som skyldes lavere lønn- og pensjonsutgifter enn budsjettert.

IKT har et underforbruk. Skyldes primært sykefravær som har gjort at en ikke har hatt anledning til å gjennomføre alle de planlagte prosjektene som skulle ha vært gjennomført i 2014.

Mindreforbruket på økonomiavdelingen skyldes lavere pensjon, refusjon sykepenger, samt ei halv stilling som har stått vakant det siste halve året.

**Sykefravær og bemanning**

|  |  |  |
| --- | --- | --- |
| Sykefraværet | 2013 | 2013  Sykefraværet skyldes langtidsfravær. |
| Sentraladministrasjonen | 15,67 % | 14,12 % |

|  |  |  |
| --- | --- | --- |
| Bemanning | 2014 | 2013  Bemanningen i Sentraladministrasjonen har i løpet av 2014 blitt redusert med 1,5 stilling |
| Antall ansatte | 13 | 13 |
| Antall årsverk | 12,5 | 12,5 |

**Likestilling**

* Enheten er fordelt på 9 kvinner og 4 menn

**Viktige hendelser i 2014:**

Ny rådmann startet september 2014.

**Framtidige utfordringer:**

De største utfordringer innen sentraladministrasjonen/staben knytter seg til personellsituasjonen og utredningskapasiteten. Det har lett for å bli slik at den daglige driften, med overholdelse av frister etc. blir prioritert slik at større saksutredninger og langsiktig planlegging blir lidende.

Videre gjør personellsituasjonen at vi er svært sårbare.

**Oppnådde resultater i henhold til enhetens målsettinger og satsingsområder i perioden:**

IKT:

* Innføring av Feide gjennomført
* Innføring av Funke gjennomført
* Oppgradering av programvare på servere gjennomført

**Hvordan kan din avdeling bidra til at Berlevåg kommunes omdømme blir bedre?**

Ved å være behjelpelig og publikumsvennlig slik at de som har behov for hjelp og veiledning får det innen rimelig tid.

IKT-avdelingen skal gjennom fokusering på høy tilgjengelighet, lav responstid og god servicevennlighet være med på å styrke kommunens omdømme. Avdelingen skal videre jobbe for å ha best mulig oppetid på datasystemene innen for de satte økonomiske rammer.

***Fellesutgifter***

Fellesutgifter består av felles forsikringer, overformynderi, sivilforsvaret, landbruk og miljøvern, tilskudd til Kirkelig Fellesråd samt generelle fellesutgifter i den kommunale driften.

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Felles utgifter | 1 131 | 1 024 | 107 | 1 287 |
| Felles forsikring | 461 | 478 | -17 | 340 |
| Overformynderi |  |  | 0 | 6 |
| Sivilforsvaret |  |  | 0 | 11 |
| Landbruk | 30 | 30 | 0 | 26 |
| Natur og miljøvern | 95 | 97 | -2 | 57 |
| Støttetiltak bolig | 0 | 0 | 0 | 0 |
| Lærling | 22 | 0 | 22 | 3 |
| Kirkelig fellesråd | 1772 | 1772 | 0 | 1773 |
| Andre Trossamfunn | 70 | 70 | 0 | 70 |
| Gravlegat | 0 | 0 | 0 | 0 |
| **SUM TOTAL** | **3 581** | **3 471** | **110** | **3 573** |

**Avviksforklaring:**

Fellesutgifter har et merforbruk som skyldes tap på fordringer. Her er det ryddet opp i gamle balansekontoer fra 2005 – 2007.

Det ble tatt inn lærling i slutten av oktober, noe det ikke var tatt høyde for i budsjettet for 2014. Dette medførte et lite overforbruk.

# 4. Utdanning

Resultatenheten består av Berlevåg skole, SFO, kulturskole, LOSA (filial av videregående skole) og voksenopplæring.

**Tjenester og oppgaver:**

Berlevåg skole er en fulldelt skole med 100 elever fordelt på 10 trinn. Digitale verktøy, uteskole, fellesaktiviteter og svømmeopplæring er prioriterte områder. Skolen har i 2014 tilbudt daglig frukt til alle elevene, og har gitt noe leksehjelp. Den kulturelle skolesekken bidrar med kunstneriske opplevelser og aktiviteter til et variert undervisningstilbud.

SFO er et frivillig omsorgs- og fritidstilbud utenom skoletid for elever fra 1. – 4. trinn, men elever opptil 7. trinn kan også søke ved særskilte behov. Barna har faste aktiviteter daglig/ukentlig, i SFO blant annet svømming, matlaging, drama og ulike aktiviteter både ute og inne..

Ved kulturskolen er det ansatt flere personer fordelt på 1,3 årsverk. Tilbud som gis er piano, gitar, bass, trommer, blåserinstrument, band og dans.

LOSA driftes av undervisningsenheten på vegne av Nordkapp maritime fagskole og videregående skole.

Voksenopplæringstilbudet består av kurs for norsk og samfunnskunnskap for fremmedspråklige.

**Avvikskommentarer på avdelinger/enheter:**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Skole | 12 055 | 13 558 | -1 503 | 12 708 |
| SFO | 329 | 385 | -56 | 267 |
| Videregående skole | 10 | 83 | -73 | 10 |
| Voksenopplæring | 28 | 76 | -48 | 4 |
| Kulturskolen | 608 | 737 | -129 | 605 |
| PP-tjenesten | 854 | 863 | -9 | 748 |
| **SUM TOTAL** | **13 885** | **15 702** | **-1 817** | **14 342** |

Resultatenheten har totalt et underforbruk på 1,8 mill kroner. Det skyldes hovedsakelig lavere pensjonsutgifter. Skolen har i 2014 fått flere krav fra tidligere år vedrørende gjesteelever.

Det har vært nødvendig å gjøre bruk av overtid for å oppfylle lovkrav for timetall og undervisning.

PP-tjenesten endret driftsforutsetning i forhold til budsjett, derfor ble en del av midlene til lønn ikke benyttet, mens det heller ble kjøpt tjenester for tilsvarende.

En tilleggsbevilgning på kr 300 000 til ekstra norskopplæring for fremmedspråklige elever ble ikke benyttet før lærer ble tilsatt høsten 2014.

Alle ansvarsområdene har utvist stor grad av moderasjon og holdt driften på et lavt nivå. Dette har bl.a. vært nødvendig for å kompensere for ikke-budsjetterte krav fra andre kommuner angående fosterhjemsplassert barn som har begynt på skole. Slike krav beløper seg til gjennomsnittlig kr 90 000 pr. elev pr. skoleår.

Når det gjelder prosjektene har Undervisning et merforbruk på prosjektet Trivselsleder på totalt 19 000. Dette ble finansiert eksternt året før, og ble uteglemt ved budsjettering for 2014. Det har likevel vært viktig for skolen å gjennomføre prosjektet, og det har blitt finansiert av ordinær drift samt støttedonasjoner fra næringslivet.

|  |  |  |
| --- | --- | --- |
| Sykefraværet | 2014 | 2013 |
| Totalt undervisning | 15,4 | 5,2 |

Skolen har hatt uvanlig høyt sykefravær i 2014. Dette skyldes mange ulike langtidssykemeldinger, med årsaker utenforliggende skoledriften.

|  |  |  |
| --- | --- | --- |
| Bemanning | 2014 | 2013 |
| Antall ansatte | 26 | 26 |
| Antall årsverk | 24,8 | 24 |

Økningen i antall årsverk forklares i del av en 100 % prosjektstilling som ble tilført enheten for skoleåret 2014-15. Den finansieres i hovedsak av statlige midler til voksenopplæring, og resten går til lovpålagt norskopplæring for fremmedspråklige elever.

**Likestilling**

Det arbeider 19 kvinner og 7 menn i enheten. For å fremme likestilling prioriteres mannlige søkere ved nye tilsettinger.

**Oppnådde resultater i henhold til enhetens målsettinger og satsingsområder i perioden:**

**1. Lokalsamfunnsutvikling**

Skolen samarbeider aktivt med ulike aktører i lokalmiljøet knyttet opp mot uteskole, nærmiljøprosjekt og arbeidsutplassering for elever i ungdomsskolen.

2014 har vært et jubileumsår, og skolen har markert kommunens 100 års feiring, grunnloven og begge verdenskrigene gjennom flere ulike arrangement. Lokale og regionale (og russiske) foredragsholdere har fått møte elevene.

Losa har lenge slitt med å finne praksisplasser i egen kommune, men takket være samarbeid blant enkelte aktører i næringslivet har det vært mulig å opprettholde tilbudet fra høsten 2014 med et minimumsantall elever.

Medlemskap til Studiesenteret har vært betalt også i år, selv om kompetansesenteret ikke er bemannet eller er planlagt å tas i bruk.

**2. Brukere og tjenester**

Skolen har opprettholdt en aktiv aktivitetsplan og arbeidet målrettet med trivsel, bl.a. annet gjennom prosjekt ”Trivselsleder”. Dette innebærer elevstyrt fysisk aktivitet i matfriminuttet fire dager i uken. Grunnet mangel på lærerressurs er fysisk aktivitet og leksehjelp redusert til under minimumskravet. Ekstra tiltak for lese- og skriveopplæring kan ikke tilbys.

Elevråd og FAU har i perioden engasjert seg i arbeidet med bedre tilrettelegging av utemiljø og –aktivitet for elevene, samt bedre læringsmiljø og planlegging av ny skole.

Antall barn i SFO er nokså stabilt i forhold til antall elever i 1.-3. trinn. I 2014 var det behov for inntil 18 plasser.

Kulturskolen har ca. 40 elever, og har i perioder så stor etterspørsel at det er nødvendig med ventelister.

For voksenopplæringen ble det opprettet en prosjektstilling fra høsten 2014 for å kunne tilby et større antall timer samt kveldsundervisning. Ved oppstart om høsten var det ca. 15 voksne deltakere som tegnet seg for kurs i norsk og samfunnskunnskap. De fleste av disse har ikke rett til opplæring, men ble likevel tilbudt å følge kursene mot en symbolsk egenandel. Deltakelsen avtok noe mot jul.

**3. Organisasjon og medarbeidere**

Skoleadministrasjonens sekretær og fagleder er redusert til hhv. 75 % og 50 % stilling. Pedagogisk rådgiver startet i stillingen 1. August 2014, etter permisjon. Rektor innehar lederansvaret for alle områdene i undervisningsenheten.

Berlevåg skole arbeider aktivt med relasjoner og klasseledelse gjennom prosjektet ”Bedre læringsmiljø”, som nå er finansiert gjennom ekstra tildeling fra Utdanningsdirektoratet. Lærere og ledelse bruker her aktivt ekstern veiledning i sin profesjonsutvikling.

Ingen lærere har vært i etterutdanning i 2014, grunnet økonomisk situasjon, men seks lærere fikk våren 2014 delta på siste runde av Ny GIV-kurs.

**4. Økonomi**

Økonomi håndteres etter gjeldende rammer.

**Viktige hendelser i 2014:**

Bygging av ny skole startet våren 2014.

Foredragsholder kurset elever, lærer og foreldre om temaet ”Nettvett og digital mobbing” våren 2014.

Ny lov med totalforbud mot tobakk i skolen trådte i kraft fra 1. juli.

Kulturskolen opprettet to nye tilbud: dramagruppe og kunstaktivitet (origami).

Voksenopplæringen tilbød norskopplæring for fremmedspråklige inntil 8 timer/uke på kveldstid.

Berlevåg skole søkte og fikk i desember tildelt et 2-årig prosjektløp med eget Veilederkorps.

**Framtidige utfordringer:**

Administrasjonsressursen er for liten i forhold til oppgavene. I byggeperioden for ny skole er det et høyt arbeidspress på skoleledelsen som ikke er kompensert med noe ressurs.

Byggeperioden 2015-16 vil også by på utfordringer for å ivareta elevenes sikkerhet og muligheter for utelek i friminutt.

Framtidig utfordring i skolen er å kunne tilby nødvendig kompetanse jf. stadig økende krav til utdanning for undervisning, og da særlig for ungdomsskolen.

Med stadig mindre elevkull vil en gradvis overgang til fådelt skole være nødvendig å forberede på en god måte for både elever og lærere.

Det er nødvendig at kommunens politiske og administrative nivå tar ansvarlig tak i utfordringene med praksisplasser for Losa-elever. Tett, god og innovativ dialog med næringslivet er helt avgjørende for om tilbudet vil kunne opprettholdes.

**Hvordan kan din avdeling bidra til at Berlevåg kommunes omdømme blir bedre?**

Skolen vil fortsette arbeidet med å utvikle et positivt læringsmiljø, i samarbeid med alle brukerne. Vi vil fremme trivsel og samtidig stille krav til læringsresultater. Godt samarbeid med foreldre er viktig for å stimulere et godt fellesskap i lokalsamfunnet.

# 5. Barnehagen

Enheten omfatter Berlevåg barnehage. Barnehagen er godkjent for 45 plasser (18+18+9).Da det ermange barn under 3 år er sammensetningen på basene endret i forhold til opprinnelig godkjenning(18+14+9).

Barnehagen er et pedagogisk tilbud til barn under skolepliktig alder. Barnehagen er plassert under Kunnskapsdepartementet og Utdanningsdirektoratet, og er i større og større grad styrt mot læring. Kunnskapsdepartementet har overført oppgaver til Utdanningsdirektoratet for å styrke sammenhengen mellom barnehage og opplæring.

Barnehagen har ulike styringsdokumenter som regulerer innholdet, bl.a Lov om barnehager med rammeplan. Barnehagen er blitt en del av et livslangt utdanningsløp*.*

Barn:

Fra å ha ventelister og overtall av barn i barnehagen de siste årene, er situasjonen at det var 37 barn inne første halvår av 2014 og 29 det andre halvåret. Det vil si at barnehagen har hatt og har ledig kapasitet. Bemanningen ble ikke redusert grunnet 2 barn med spesielle behov.

Personalet:

Personalet består av styrer (førskolelærer)

3 pedagogiske ledere (alle førskolelærere)

6 assistent-stillinger fordelt på 7 personer

Lærlingen avsluttet sin læreperiode høsten 2014.

**Avviksforklaring:**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Barnehage | 4 354 | 4 802 | -448 | 4 087 |
| **SUM TOTAL** | **4 354** | **4 802** | **-448** | **4 087** |

Barnehagen har et mindreforbruk på 448 000 i 2014. Dette skyldes i hovedsakelig mindreforbruk på pensjon. I tillegg er det mange småsummer, bl.a merinntekter på sykelønn, mindreforbruk lønn og andre mindre poster..

Lønnsutgiftene ble noe høyere enn opprinnelig budsjettert med grunnet en omplassering fra en annen enhet. Videre var det satt inn ekstraressurs i 2,5 måned for barn med spesielle behov. Det ble derfor bedt om en tilleggsbevilgning på kr 120 000.

Brukerbetalingene er redusert i forhold til i 2013. Dette skyldes lavere barnetall i barnehagen.

|  |  |  |
| --- | --- | --- |
| Sykefraværet | 2014 | 2013 |
| Totalt fravær | 8,0 | 16,2 |

Flere langtidssykemeldinger og flere kortere legemeldte sykemeldinger gjorde at fraværsprosenten for barnehagen ble rimelig høy. Likevel ble sykefraværet halvert i forhold til 2013.

|  |  |  |
| --- | --- | --- |
| Bemanning | 2014 | 2013 |
| Antall ansatte | 11 | 11 |
| Antall årsverk | 10 | 10 |

**Likestilling:**

Det jobber 10 kvinner og 1 mann i Berlevåg barnehage. I de ledende stillingene er alle kvinner pga utdanning.

Det har ikke vært lyst ut noen stilling i 2014 slik at bemanningen har vært stabil. Problemstillingen med å lage planverk i sammenheng med likestilling har ennå ikke vært aktuelt for Berlevåg barnehage da menn tradisjonelt ikke melder seg som søkere på ledige stillinger. Det har vært få av dem de siste 10 årene.

Det er ønskelig med flere menn i barnehagen. Ikke minst for å få en motvekt mot massiv kvinnelig påvirkning, men også for at guttene skal få gode rollemodeller. Kvalifiserte mannlige søkere er en sjeldenhet dessverre.

**Oppnådde resultater i henhold til enhetens målsettinger og satsingsområder i perioden:**

**1. Lokalsamfunnsutvikling**

Har opprettet egen facebookside der vi poster ut beskjeder, bilder av aktiviteter, og videre brukes den som en dokumentasjonsside på hva vi holder på med for tiden.. Denne siden er flittig brukt og fungerer godt som informasjonskanal mot foreldrene.

**2. Brukere og tjenester**

Barnehagen har utvidet åpningstid for å dekke behovet hos de foreldre som begynner sin jobb kl. 0700 og for de som jobber til kl. 1600.

**3. Organisasjon og medarbeidere**

Pga tildelte trafikksikkerhetsmidler har to av de ansatte fått reise på kurs hos Trygg Trafikk. Videre har styrer og to av de pedagogiske lederne vært på konferanser henholdsvis i Oslo og Alta. Disse er finansiert gjennom eksterne midler. Det ble arrangert et 6 timers førstehjelpskurs for hele personalt i juni 2014.

**4. Økonomi**

Vikarbruken ble høy i 2014 grunnet mye sykdom, og pga omplassering måtte det bes om tileggsbevilgning for å dekke opp lønn.

**Viktige hendelser i 2014:**

Tildelt trafikksikkerhetsmidler på kr. 70 000. Berlevåg barnehage fikk tildelt Finnmark Fylkeskommunes trafikksikkerhetspris på kr 30 000, samt et kunstverk for vårt arbeide med barn og trafikkultur.

**Framtidige utfordringer:**

Barnetallet går ned og bemanningen må justeres deretter.

Styrer har ett år igjen før planlagt pensjonering. Det er derfor viktig å utdanne og lære opp mulig etterfølger.

**Hvordan kan din avdeling bidra til at Berlevåg kommunes omdømme blir bedre?**

Gi et så godt tilbud som mulig til brukerne, innenfor de rammene barnehagen har. Være imøtekommende og serviceinnstilt.

# 6. Kultur

Kultur innbefatter bibliotek, kino, ungdomsklubb, museum og øvrige kulturtilbud. Fra 2014 har ungdomsklubben også vær underlagt kulturenheten.

**Avviksforklaring:**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Bibliotek | 414 | 446 | -32 | 394 |
| Kino | 242 | 251 | -9 | 189 |
| Museum | 250 | 250 | 0 | 253 |
| Ungdomsklubb | 219 | 174 | 45 | 296 |
| Øvrig kulturtilbud | 35 | 44 | -9 | 32 |
| **SUM TOTAL** | **1 160** | **1 165** | **-5** | **1 164** |

Tjenesten har et totalt mindreforbruk på 5 000.

Biblioteket har et underforbruk som skyldes i hovedsak pensjon. I tillegg ble ikke alt av bøker ble kjøpt inn.

Kino og museum har holdt seg innenfor den budsjetterte rammen.

Øvrige kulturtilbud har et lite underforbruk som i hovedsak består av lisenser.

Ungdomsklubben har hatt ett overforbruk på lønn. Dette skyldes mindre penger på fondet enn de faktiske lønnsutgifter.

Sykefravær presenteres ikke for mindre enheter

|  |  |  |
| --- | --- | --- |
| Bemanning | 2014 | 2013 |
| Bibliotek | 1 | 1 |
| Kino | 2 | 2 |
| Ungdomsklubben | 2 |  |
| Antall årsverk | 1,5 | 0,95 |

**Likestilling:**

*To menn og en kvinne arbeider i kulturenheten.*

**Oppnådde resultater i henhold til enhetens målsettinger og satsingsområder i perioden:**

**1. Lokalsamfunnsutvikling**

Kulturenheten skal bidra til et attraktivt lokalsamfunn med gode bibliotektjenester, en kino som er attraktiv og ikke minst et kulturtilbud som fenger brukere i alle aldersgrupper.

# 7. Barnevernstjenenesten

**Tjenester og oppgaver:**

Berlevåg er vertskommune i den interkommunale barneverntjenesten Berlevåg/Båtsfjord. Kontoret i Båtsfjord har 3,5 stillinger, mens Berlevåg har 1,5. Båtsfjord betaler 70 % av lønnsutgiftene mens Berlevåg 30 %.

**Tjenester og oppgaver:**

Barneverntjenesten gir råd og veiledning, og setter inn hjelpetiltak der det er behov. I enkelte tilfeller må også barneverntjenesten overta omsorgen for barn.

**Avvikskommentarer på avdelinger/enheter**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Krisesenter | 82 | 86 | -4 | 71 |
| Barnevern | 2 758 | 3 308 | -550 | 2 286 |
| **SUM TOTAL** | **2 840** | **3 394** | **-554** | **2 357** |

Barneverntjenesten i Berlevåg hadde i 2014 et underforbruk på kr 554 000 Dette skyldes at planlagte saker til lagmannsretten som skulle opp i 2014 ble utsatt til 2015. I tillegg er det et mindreforbruk på pensjon og utgifter til fosterhjem.

Det er en endring på 483 000 fra 2013 til 2014. Endringen skyldes blant annet økning i lønn, pensjon, samt lavere refusjoner både fra stat og kommune.

|  |  |  |
| --- | --- | --- |
| Bemanning | 2014 | 2013  Det arbeider 6 kvinner i enheten. Det er stort sett kvinner som søker slike stillinger, men man kan ved utlysning oppfordre menn til å søke. |
| Antall ansatte | 6 | 6 |
| Antall årsverk | 5 | 5 |

1. **Lokalsamfunnsutvikling**

Barneverntjenesten samarbeider tverrfaglig med både helseenheten, skole, barnehagen og andre instanser, slik at det blir det beste for brukerne. Vi vil at Berlevåg skal være et trygt og godt sted for alle, der barna skal ha gode minner fra sin oppvekst når de blir voksne, slik at de ønsker å komme tilbake etter endt utdanning.

Når Barnevernet tar tak i problemene på et tidlig tidspunkt, kan det i større grad avverges at det bygger seg opp til store, kompliserte saker. Det vil i større grad sikre gode oppvekst og levevilkår som fremmer trygghet og trivsel.

**2. Brukere og tjenester**

Vi legger vekt på tverrfaglig samarbeid til beste for brukere, og forsøker å finne tiltak nærmest mulig. Samarbeid innad i enheten og med andre enheter/instanser vil være nødvendig for å gi våre brukere et best mulig tilbud.

For å sikre at innbyggerne får tilgang på krisesentertilbud har vi inngått avtale med Vest Finnmark Krisesenter i Hammerfest.

Våre brukere skal bli møtt med respekt, rask saksbehandling, rådgivning, brukermedvirkning, gode rutiner for tilbakemelding og fagfolk som følger sin plikt ut fra lovverk.

**3. Organisasjon og medarbeidere**

I følge målkartet skal organisasjonen være tilpasset oppgaver og virksomhet, samt ha kvalifiserte og motiverte medarbeidere. Det ligger en utfordring i dette, da endring i lovverk og større krav til arbeiderne fordrer kompetanseheving. Det er en målsetting å få til dette, men på grunn av stram økonomi ligger det lite midler i rammene. Det kan derfor bli en utfordring å oppnå målene.

Vi har i år en nytilsatt medarbeider. Det vil ta noe tid for å sette seg inn i sakene. Stadig større pågang, kompliserte saker og flere pålagte oppgaver er både tidkrevende og belastende.

**4. Økonomi**

Vår enhet skal drive kostnadseffektivt ut fra de rammer og lovverk vi må forholde oss til. Likeså vil vi at våre medarbeidere skal tilegne seg god kompetanse.

**Framtidige utfordringer:**

Bufetat nedbemannes og oppgaver som tidligere var lagt til dem overføres til kommunene. Økt belastning på de ansatte, som blir pålagt flere oppgaver uten nye ressurser.

Ofte kompliserte og ressurskrevende saker.

Kompetanseheving i forhold til nye oppgaver.

**Hvordan kan din avdeling bidra til at Berlevåg kommunes omdømme blir bedre?**

Barnevernstjenesten skal være med å bidra til at kommunen får et godt omdømme ved å sørge for at de som har behov for tjenesten, mottar hjelp og oppfølging innen rimelig tid.

# 8. Primærhelsetjenesten

**Tjenester og oppgaver:**

Berlevåg kommune skal sørge for nødvendig helsehjelp til alle som bor og oppholder seg i kommunen. Herunder er tilgang til allmennlegetjenester og øyeblikkelig hjelp (legevaktordning) 24 timer i døgnet. Tjenesteområdet omfatter kommunal fastlegetjeneste, legevakt, helsesøster, jordmortjeneste og fysioterapitjeneste, tilsammen 6,45 stillinger som ivaretar ca 1 023 innbyggeres krav om spesialisthelsetjeneste.

**Fastlege**: Kommunen har 2 fastlegehjemler som deler legevaktordningen i kommunen

**Legestasjonen**: 2,45 stillinger (legesekretær og lab. tjenestene )

**Jordmortjeneste:** Kommunen har en fast avtale med jordmor i Båtsfjord. Gravide reiser dit på kontroll.

**Fysioterapeuttjeneste:** Kommunen har en 100 % stilling som kommunefysioterapeut.

**Helsesøster:** Kommunen har 100 % stilling som helsesøster

**Avviksforklaring:**

Primærhelsetjenesten hadde totalt sett et mindreforbruk på kr 628 000 i 2014. Det skyldes at det ble foretatt tilføring av midler i budsjettregulering i 2014 som var høyere enn faktisk behov for tjenesten i 2014. Dette pga at det vanskelig å beregne kostnader og inntekter ved siste kvartals drift i 2014.

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Fysioterapaut | 465 | 527 | -62 | 596 |
| Helsesøster | 669 | 638 | 31 | 520 |
| Helsestasjon for ungdom | 75 | 138 | -63 | 115 |
| Legetjenesten | 4 869 | 5 378 | -509 | 5 743 |
| Jordmortjeneste | 0 | 25 | -25 | 8 |
| **SUM TOTAL** | **6 078** | **6 706** | **-628** | **6 982** |

* I 2014 har legetjenesten brukt en del legevikarer fra private firmaer. Dette har medført at lønnsutgifter og sosiale utgifter er blitt redusert, men kjøp av tjenester har økt. Det ble tidligere vedtatt at legetjenesten skulle ha en dobbel legedekning store deler av året, som igjen har medført en økning i rammen for tjenesten. Det er også gjennomfort en lønnsjustering for legene som har påvirket rammen de siste to årene.
* Fysioterapitjenesten har et underforbruk, dette skyldes budsjettregulering gjort i 2014.
* Jordmortjenesten kjøpes fra Båtsfjord kommune grunnet få gravide i Berlevåg kommune. Underforbruket i 2014 skyldes at Berlevåg kommune ikke ble fakturert for denne tjenesten fra Båtsfjord kommune i 2014, men blir fakturert i 2015. Dette vil utløse et behov for budsjettregulering for 2015.
* Det er fortsatt i 2015 ikke inngått innkjøpsavtaler med leverandører av medisinske forbruksmateriell. Dermed får ikke tjenesten rabatt ved innkjøp.
* Stabiliteten i helsesøstertjenesten i 2014 har ikke vært helt optimal på ressurssiden, dette på grunn av et langtidsfravær. Dette har utløst et overforbruk på lønn og pensjon da enkelte perioder i 2014 ble bemannet med dobbel ressurs på grunn av opplæring.

I tillegg ble det kjøpt tjenester fra helsesøstertjenester i Båtsfjord kommune pga behov for bistand og opplæring. Helsestasjon for ungdom må ses i sammenheng med helsesøstertjenesten.

**Oppnådde resultater i henhold til enhetens målsettinger og satsingsområder i perioden:**

**Likestilling**

Av de 6,45 stillingene i primærhelsetjenesten er det 2,5 menn og 3,95 kvinner.

**1. Lokalsamfunnsutvikling**

Primærhelsetjenesten greier å drifte i takt med utviklingen i samfunnet, med unntak av fysioterapitjenesten. Den er dessverre litt underdimensjonert i forhold til behovet, som har utløst lange ventelister.

**2. Brukere og tjenester**

I 2014 har legetjenesten vært bemannet med en fast ansatt lege og en fast vikar store deler av året. Vente tiden for å få legetime er svært kort i forhold til andre kommuner.

**3. Organisasjon og medarbeidere**

Det har i 2014 vært en god stabilitet i tjenesten på ressurssiden og fagsystemene begynner å bli mer stabile. Dette vil utløse at ansatte føler seg tryggere for at brukerne får de tjenestene som de har krav på og at tjenesten blir kvalitetsmessig bedre.

Sykefraværet for primærhelsetjeneste for 2014 er på 14,91 %, dette skyldes primært langtidssykefravær**.**

**4. Økonomi**

Primærtjenesten har hatt en relativt god økonomistyring i 2014.

**Framtidige utfordringer:**

Beholde kvalifisert personale i alle fagstillinger. Tjenestene har et for lite fagmiljø som dessverre ikke er tiltrekkende nok for enkelte profesjoner. Kvaliteten på det fagmiljøet vi har i primærtjenesten er svært bra, men de fagpersonene som vi trenger inn i 2015 og fremover krever noe større fagmiljø enn det kommunen kan levere. For å kompensere for dette må vi gi fagpersonene svært gode lønnsbetingelser eller en annen mulighet er å inngå et samarbeide med andre kommuner for å bli mer attraktive.

**Hvordan kan din enhet bidra til at Berlevåg kommunes omdømme blir bedre?**

Gi et godt tilbud til brukerne. Være imøtekommende og serviceinnstilt.

# 9. Pleie og omsorg

**Tjenester og oppgaver:**

Består av institusjonstjeneste (16 plasser pluss 1), hjemmetjeneste (hjemmesykepleie, kreftomsorg og hjemmehjelp) og psykiatritjenesten. Under institusjon sorterer skjermet enhet for demente og sykehjemsavdelingen.

**Institusjon:**

Institusjonen har til sammen 13 langtidsplasser, tre korttidsplasser og én sykestueplass. Kortidsplassene brukes til terminalpleie, avlastning og rehabilitering.

Av institusjonens 13 langtidsplasser har Skjermet enhet plass til 5 brukere med diagnosen demens. Dette er en lovpålagt tjeneste som fattes iht. helse - og omsorgstjenesteloven §3-2 første ledd nr.6 bokstav c.

**Hjemmetjenesten:**

Har ansvaret for å ivareta og tildele tjenester etter helse- og omsorgstjenesteloven og pasient- og brukerrettighetsloven, samt ikke-lovpålagte tjenester som trygghetsalarm, vaskeritjenester og matombringing. Tre omsorgsleiligheter og fem alderspensjonatrom i tilknytning til helsesenteret er underlagt hjemmetjenesten. Tilbudet i hjemmet skal være et reelt alternativ til opphold i institusjon.

**Psykiatri- og rustjenesten:**

Lavterskeltilbud ovenfor innbyggerne i Berlevåg kommune.

**Avvikskommentar:**

Resultatenheten har totalt sett et mindreforbruk på 583 000 sammenlignet med budsjettet. Årsaken skyldes hovedsakelig lavere pensjonsutgifter.

Tjenesten har totalt økt utgiftene med 3,6 mill fra 2013 til 2014. Dette skyldes økning i stillingsprosenter, budsjetterte økning i lønnskostnadene, betaling for ressurskrevende bruker (1,8 mill), diverse påkrevde IT-systemer med mer.

**Avvikskommentarer på avdelinger/enheter:**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Institusjon | 11 637 | 11 998 | -361 | 9 799 |
| Kjøkken helsesenteret | 1 658 | 1 763 | -105 | 1 613 |
| Vaskeri helsesenteret | 426 | 463 | -37 | 480 |
| Hjelpemidler | 17 | 25 | -8 | 0 |
| Hjemmebasert omsorg | 6 780 | 7 183 | -403 | 6 860 |
| Psykisk helsevern | 4 347 | 3 898 | 449 | 2 446 |
| Aktivitør | 198 | 292 | -94 | 230 |
| Samhandlingsreformen | 1 305 | 1 329 | -24 | 1 368 |
| **NETTO UTGIFT** | **26 368** | **26 950** | **-583** | **22 796** |

**Avviksforklaring:**

* I høst hadde enheten flere tunge brukere som har krevd ekstraressurser og økt bemanning. Sykepleierne har arbeidet med å ivareta pasientenes behov både i hjemmene og på institusjonen.
* Enheten har måttet bruke overtid og innleid personale fra byrå for dekke behovet for sykepleiere på aktiv vakt.
* Hjemmetjenesten har litt overforbruk, mens institusjonen har betydelig overforbruk. Til tider umulig å få med seg riktig postering pga at personale arbeider på tvers av sektorene. Personalutnyttelse over avdelinger.
* Enheten har anskaffet IT-utstyr slik at pleie- og omsorg kan sende e-meldinger til spesialisthelsetjenesten. En del av kostnadene var ikke budsjettert.
* Enheten fikk i 2014 en ressurskrevende bruker av helse- og omsorgstjenester, samt økning av betaling til en annen kommune. Staten kompenserer for deler av utgiftene. Pga at alle kostnader i avtalen ikke var kjent ved budsjettregulering, vil psykiatri få et overforbruk på 520 000.
* Det er ikke inngått innkjøpsavtaler med leverandører av medisinske forbruksmateriell, og dermed får ikke tjenesten rabatt ved innkjøp.
* Det har i hele 2014 vært ledige alderspensjonat rom og omsorgsleiligheter. Pasientantallet i institusjon

varierer en del, men i gjennomsnitt har det vært 6-8 brukere innlagt. Leieinntekter og brukerbetalinger er redusert.

* Antall brukere av hjemmetjenester varierer, men har gått litt ned i løpet av 2014.
* Det er meget vanskelig å rekruttere støttekontakter, og derfor er det uønsket underforbruk av denne posten.
* 6 deltidsstillinger har fått økt sine stillingsprosenter tilsvarende ca.1,8 årsverk jf krav fra forbundene.

|  |  |  |
| --- | --- | --- |
| Sykefraværet | 2014 | 2013 |
|  | 23,85 | 15,36 |

Det har vært en økning i sykefraværet i enheten i 2014 sammenlignet med 2013. Enheten har hatt flere langtidssykemeldinger i 2014.

|  |  |  |
| --- | --- | --- |
| Bemanning | 2014 | 2013 |
| Antall ansatte | 46 | 37 |
| Antall årsverk | 33,67 | 37,15 |

**Likestilling**

I løpet av 2014 er det ansatt en mann i enheten. Det er vanskelig å rekruttere menn i omsorgsyrker. Vi har ikke tiltak som er iverksatt eller som planlegges å iverksette når det gjelder likestilling. I ansettelsesprosessen kan dette være et viktig argument, dersom det er kvalifiserte mannlige søkere.

**Oppnådde resultater i henhold til enhetens målsettinger og satsingsområder i perioden:**

* Startet ledelsesutdanning for to personer fra enheten. Dette dekkes fra enhetens budsjett med litt midler fra Kompetanseløftet 2015. Viktig med økt lederkompetanse i tråd med kravene fra samhandlingsreformen.

En person fra enheten tar opplæring i bruken av, og regelverk og lovene knyttet til datasystemer. Dette dekkes fra enhetens budsjett med litt midler fra Kompetanseløftet 2015.

* Kommunen fikk midler 40 000 til gjennomføring av pårørendeskole høsten 2014. Dette er i tråd med demenssatsingen. Det er opprettet demensteam som skal jobbe tett med kommuneoverlegen når det gjelder diagnostisering av demente pasienter. Samarbeidet har ikke kommet i gang i ønskelig grad pga ustabil legedekning.
* Etisk kompetanseheving er kommet i gang. Enheten fikk 20.000 til å starte arbeidet. Det er opprettet en gruppe som arbeider kontinuerlig å drive etisk kompetanseheving i enheten.
* Hjelpemiddelkontaktene i kommunen har utført omfattende arbeid ved å lage rutiner og prosedyrer rundt dette. Hjelpemiddelkontaktene innkalles med jevne mellomrom til opplæring ved hjelpemiddelsentralen i Lakselv.
* Høsten 2014 ble det gjennomført opplæring for sykepleiere i elektronisk meldingsutveksling. Dette startet medio desember 2014, og ble obligatorisk fra 01.01.2015 i tråd med Samhandlingsreformen.
* Personale har gjennomgått kurs i førstehjelp med hjerte- og lungeredning.
* Personalet har mulighet å ta nettbasert kurs i aktuelle emner gjennom [www.veilederen.no](http://www.veilederen.no) Mange har benyttet muligheten i løpet av 2014.
* 1 fast ansatt og 1 fast vikar har tatt fagbrev som helsefagarbeider med fordypning i demens. 1 vikar er under utdanning som helsefagarbeider, og blir ferdig i løpet av 2015. Kjøkkenet har tatt inn lærling for 2 år i kokkefaget.
* Enheten har hatt 2 LOSA elever i praksis i 2014.

**1. Lokalsamfunnsutvikling**

Serviceerklæringer og kvalitetsindikatorer påpeker hva pleie- og omsorgstjenesten kan tilby av tjenester, og hvilken kvalitet tjenestene skal inneholde. Gode helse- og omsorgstjenester gjør kommunen til en attraktiv kommune for folk å bosette seg i.

**2. Brukere og tjenester**

Enheten har fokus på brukermedvirkning og samhandling, men må sette en terskel på tjenestenivået pga driftsutgifter. Mer fokus på at brukere får tildelt tjenester ut i fra det virkelige behov, og ikke fra brukerens subjektive oppfatning av eget behov.

Innføring av Kvalitetslosen har resultert til bedre oppfølging av eksisterende rutiner, og utarbeidelse av nye rutiner, som igjen gir tryggere tjenester for brukere.

**3. Organisasjon og medarbeidere**

Effektivisering av tjenesten, og riktig bruk av personell forutsetter, for å kunne utvikle tjenesten videre, at tjenesten oppfyller dagens lovkrav, og krav fra brukere.

Det arbeides kontinuerlig for å bedre både det fysiske og psykiske arbeidsmiljøet.

**4. Økonomi**

Enheten skal bidra til god økonomistyring. Det kan oppstå uforutsette hendelser eller krav til tjenesten som enheten ikke kan forutsi på forhånd.

**Viktige hendelser i 2014:**

* Ansettelse av ruskonsulent/sosionom i psykiatrien.
* Innføring av e-melding i pleie- og omsorgstjenesten

**Framtidige utfordringer:**

* Rekruttere og beholde fagutdannet personell.
* For å dekke tapet av fagpersonell, og da særlig høyskoleutdannet personell må kommunen og enheten begynne å tenke hvordan vi kan effektivisere tjenesten.
* Strategisk kompetanseplan for enheten som kartlegger realkompetansen som enheten har.
* Samhandlingsreformen vil kunne sette Berlevåg kommune inn i nye rolle som innebærer at innbyggerne stiller økte krav og forventninger til helsetjenestene som tilbys lokalt. Det blir kanskje behov for å bygge opp nye tjenester.

**Hvordan kan din avdeling bidra til at Berlevåg kommunes omdømme blir bedre?**

* Levere tjenester i tråd med serviceerklæringer og kvalitetsindikatorer.
* Øke kompetansen slik at enheten kan levere faglig forsvarlige tjenester til enhver tid
* Fokus på det fysiske og psykososiale arbeidsmiljøet, og at hver enkelt av ansatte i lik linje med ledelsen arbeider med disse sakene.

# 10. NAV Berlevåg

NAV (Ny Arbeids -og Velferdsforvaltning) Berlevåg ble etablert 20.10.09. Kommunen og NAV har inngått en partnerskapsavtale som beskriver hvilke tjenester NAV skal tilby. 01.11.14 ble det tilsatt ny NAV leder i Berlevåg.

**Tjenester og oppgaver:**

Minstekravet til et NAV-kontor er å yte økonomisk sosialhjelp fra kommunen og kvalifiseringsprogrammet, samt ivareta hele det statlige tjenesteperspektivet. Alle tilsatte arbeider med både statlige og kommunale oppgaver. Hovedsakelig har en ansatt arbeidsoppgaver knyttet til stat og en innen de kommunale oppgavene.

NAV Berlevåg har i tillegg ansvaret for boliger til vanskeligstilte samt driver økonomisk råd og veiledning.

**Avviksforklaring:**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Kommunal andel NAV | 1769 | 1 707 | 62 | 1 396 |
| Kvalifiseringsprogrammet | 8 | 325 | -317 | 264 |
| **NETTO UTGIFT** | **1 777** | **2 032** | **-255** | **1 660** |

NAV-Berlevåg har et totalt underforbruk på kr 255 000. Dette skyldes ubrukte midler knyttet kvalifiseringsprogrammet. Årsaken er manglende aktuelle brukere.

Merforbruket på Kommunal andel NAV skyldes at de brukere som har vært innvilget Arbeidsavklaringspenger over en 4 års periode, ikke har fått jobb og har heller ikke rett til utvidet stønad fra staten. En del av disse får nå økonomisk sosialstønad.

Fravær skal ikke presenteres for mindre enheter, dette gjelder NAV Berlevåg.

|  |  |  |  |  |
| --- | --- | --- | --- | --- |
| Bemanning | 2014 | | | 2013 |
| Komm. Antall ansatte  Statlig Antall ansatte | | 2  1 | 1  2 | |
| Antall årsverk | 3 | | | 3 |

**Likestilling**

1 mannlig tilsatt med hovedoppgaver knyttet til kommunale arbeidsoppgaver.

1 kvinnelig tilsatt med hovedoppgaver knyttet til statlige arbeidsoppgaver.

1 kvinnelig NAV - leder

NAV Berlevåg er jevnlig fordelt mellom menn og kvinner.

**Viktige hendelser i 2014:**

NAV Berlevåg flyttet inn i nye kontorlokaler 01.11.14.

**Framtidige utfordringer:**

NAV sentralt har nå rettet fokus på å få flest mulig brukere ut i arbeid, jfr. Jobb for Jobb-prosjektet. I dette ligger et omfattende samarbeid med både private og offentlige virksomheter i kommunen. Ett mer intensivt fokus på reduksjon av sykefraværet vil også være en aktuell målsetting.

**Hvordan kan din avdeling bidra til at Berlevåg kommunes omdømme blir bedre?**

Ved å yte god service overfor Berlevåg befolkning. Foreta en grundig og korrekt saksbehandling i forhold til våre brukere. Med fornøyde brukere vil det gode omdømmet til NAV Berlevåg opprettholdes.

# 11. Drift

**Tjenester og oppgaver:**

Driftenheten driver tjenesteproduksjon for kommunale enheter. Dette omfatter:

* Drift og vedlikehold av alle kommunaltekniske anlegg (vann, avløp, renovasjon, veier)
* Drift og vedlikehold av alle kommunale bygninger og boliger
* Vaktmestertjenester og renholdstjenester på kommunale bygg.
* Samarbeid med Kirkelig fellesråd på gravetjenester og vedlikehold.

I tillegg administrerer enheten kart, oppmåling, byggesaksbehandling, oppfølging av GAB registret, brann og beredskap.

**Regnskap per enhet:**

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Drift administrasjon | 5 223 | 5 407 | -184 | 1 452 |
| Beredskap | 992 | 977 | 15 | 1 138 |
| VAR-tjenesten | -5 144 | -4 762 | -382 | -4 758 |
| Kommunale bygg | 3 989 | 3 611 | 378 | 8 040 |
| Veger og gatelys | 2 922 | 3 024 | -102 | 2 804 |
| Prosjekter drift | 75 | 120 | -45 | 296 |
| **NETTO UTGIFT** | **8 057** | **8 377** | **-320** | **8 972** |

**Driftsenheten ble tilført kr 532 000 i budsjettregulering i 2014.**

**Drift administrasjon:**

Følgende ansvarsområder ligger under resultatenheten:

Administrasjon, Vaktmester og renholdstjenesten, Maskinpark, Oppmåling og Byggesaksbehandling.

Fra 1.1.2014 ble vaktmester og renholdstjenestene flyttet fra kommunale bygg til drift administrasjon. Dette for å kunne bruke personellet i større grad der hvor det er behov. Mindreforbruket på kr 184 000 skyldes hovedsakelig lavere pensjonsutgifter.

**Beredskap:**

Beredskap brann og Oljevernberedskap ligger under resultatenheten.

Planlagt skolering av brannmannskapene i 2014 ble ikke gjennomført fordi det ikke var ledige plasser på brannskolen. Det ble derfor gjort ei budsjettregulering på slutten av året med en reduksjon på kr. 568.000,-.

**Vann, avløp og renovasjon:**

Følgende ansvarsområder ligger under resultatenheten:

Sjøvannsledning, Vann, Avløp, Renovasjon, Feiing og Festeavgift og tomteleie

Sjøvannsledningen har vært ute av drift i deler av 2014. Fiskebrukene har dermed måttet ta vann fra fastnettet for produksjon, noe som har medført økte gebyrinntekter på vann.

**Kommunale bygg:**

Følgende ansvarsområder ligger under resultatenheten:

Bygg og eiendommer / Administrasjonsbygg, Undervisningsbygg, Helse og Sosialbygg, Kulturbygg, Utleieboliger, Havnelageret, Kompetansesenteret/Unireg (NAV) og Museum.

Enheten ble ved budsjettregulering tilført kr 500 000. I tillegg er det et merforbruk på kr 378 000. Dette skyldes dårlig eller ingen vedlikehold over lang tid og mange avvik og pålegg fra flere år tilbake som måtte utbedres.

Det er en økning på over 4 mill fra 2013 til 2014. Økningen skyldes at vaktmestre og renholdspersonalet ble flyttet over til administrasjon, samt at kommunen da hadde flere kommunale boliger.

**Veger og gatelys**

Herunder Veger og gater og Vedlikehold gatelys.

Ved budsjettreguleringen i 2014 ble det tilført kr. 350 000 for vedlikehold på Molvikvegen, sidegater etc. som er utenfor driftsavtalen. Det ble likevel et mindreforbruk, noe som primært skyldes mindre utgifter til vedlikehold og strøm til gatelysene.

**Prosjekt drift**

Opprydding i Styrdalen og Tana vannområde

|  |  |  |
| --- | --- | --- |
| Sykefraværet | 2014 | 2013 |
|  | 30,87 % | 4,51 % |

Enheten har hatt flere ansatte med langtids sykefravær i 2014.

|  |  |  |
| --- | --- | --- |
| Bemanning | 2014 | 2013 |
| Antall ansatte | 12 | 11 |
| Antall årsverk | 11,8 | 10,8 |

Driftsenheten består av 11,8 årsverk og er fordelt på følgende måte:

* Administrasjon: 2
* Driftsoperatører: 5
* Renholdstjeneste 4,8

Enheten driver tjenesteproduksjon for andre kommunale enheter.

Fordeling mellom kjønn på driftsenheten er: 6,8 årsverk kvinner og 5 årsverk menn.

**Oppnådde resultater i henhold til enhetens målsettinger og satsingsområder i perioden:**

**Lokalsamfunnsutvikling**

Berlevåg kommunes driftsenhet skal levere tjenester i henhold til interne og eksterne krav. Drift ambisjonsnivå er å være en synlig og kvalitativt enhet som ser samfunnets behov og løser utfordringer raskt og effektivt, og fremstår som en bruker – og serviceorientert enhet.

**Organisasjon og medarbeidere**

Driftsenheten fikk tilsatt leder 01.11.14. Det har de siste årene vært hyppig utskifting av ledere. Bare i 2014 var det to ganger konstituert leder. Det har vært ett høyt sykefravær på enheten med mange langtids sykemeldte. Dette har gitt en økt belastning for de som har vært igjen. Med den bemanningen vi har i dag er vi veldig sårbare ved fravær. Det er derfor ekstra viktig at enheten har fokus på team arbeid, bli kjent med hverandres oppgaver, hjelper hverandre og i fellesskap skaper trivsel på arbeidsplassen. Vi har derfor opprettet faste møter en gang i mnd., evt flere ved behov.

Vi jobber for at samarbeid, åpenhet, redelighet og lojalitet skal kjennetegne organisasjonens ansatte innad og utad.

**Økonomi**

Driftenheten skal bidra til en kostnadseffektiv og rasjonell tjenesteproduksjon.

**Viktige hendelser i 2014:**

* Renovering av VA-nettet
  + Løberg Larsens gate
  + Øvreveien
  + Kumgrupper Egilsgate

# 12. Plan og utvikling

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Utvikling | 32 | 35 | -3 | 762 |
| Næringsfond/EK-fond | 0 | 0 | 0 | 0 |
| Utviklingsfond | -301 | -300 | -1 | -258 |
| Plan | 0 |  | 0 | 509 |
| **NETTO UTGIFT** | **-269** | **-265** | **-4** | **1 013** |

Berlevåg kommune har ikke hatt ansatte i enheten for Plan og Utvikling i 2014. Alle tjenester har dermed blitt kjøpt eksternt, der det har vært behov.

|  |  |  |  |  |
| --- | --- | --- | --- | --- |
| **Ansvar** | **Regnskap 2014** | **Rev. Budsjett 2014** | **Avvik** | **Regnskap 2013** |
| Prosjekt bli | 32 | 35 | -3 | 42 |
| Nye bølger (omstilling) | 0 | 0 | 0 | 652 |
| Berlevågkonferansen | 0 | 0 | 0 | 4 |
| Komm.plan Arealdel | 113 | 125 | -12 | 0 |
| Reguleringsplan Kongfjord | 199 | 135 | 64 | 170 |
| Sommerjobb ungdom | -45 | 0 | -45 |  |
| **NETTO UTGIFT** | **299** | **295** | **4** | **868** |

Omstillingsprosjektet hadde siste virkningsår i 2014. På tampen av året måtte kommunen gå inn med kr 650 000 ved bruk av disposisjonsfond.

Arealplaner har hatt et overforbruk da ingen har kjent godt nok til hvilken fremdrift de forskjellige planverkene skulle ha.

# 14. Økonomisk utvikling

**Regnskapsresultat:**

Berlevåg kommunes regnskap for 2014 viser et regnskapsmessig underforbruk på 6,5 mill kroner. Netto driftsresultat viser et positivt resultat på 9,2 mill kroner. Overføring fra fylkeskommunen til omstillingsprosjektet på

9 mill kr er en av årsakene til økning i resultatet. Midlene er til bundne formål og kan ikke brukes til ordinær drift. Regnskapsresultatet blir redusert ved at midlene er avsatt til næringsfondet.

En annen årsak til økt regnskapsresultat er at kommunen må endre bokføring av pensjon. Tidligere har det vært avsatt direkte mot pensjonsfond, jfr kst vedtak av 2004. Ny revisor krever at administrasjonen løfter dette til kommunestyret i forbindelse med disponering av årsoverskudd hvert år.

Kommunen har også økt inntekt som følge av eiendomsskatt på vindmøllene.

Figuren nedenfor viser at kommunen har hatt positivt resultat de siste årene.

Kommunen har ingen under-/overskudd fra tidligere år som skal dekkes inn eller disponeres. Kommunestyret vedtok i sak 37/14 følgende disponering av overskuddet for 2013:

|  |  |
| --- | --- |
|  |  |
| Rådmannskontoret | Kr 1 334 000 |
| Legetjenesten | Kr 300 000 |
| Berlevåg skole, norskopplæring | Kr 300 000 |
| Egenkapitalfondet | Kr 800 000 |
| Disposisjonsfondet | Kr 1 265 525 |
| Kulturfondet | Kr 60 000 |
| Sum disponering | Kr 4 059 525 |



**Brutto driftsresultat:**

Brutto driftsresultat viser resultatet av den ordinære driften inkludert avskrivninger på varige driftsmidler. Avskrivningene påvirker kommunens brutto driftsresultat, men blir nullet ut med en motpost slik at netto driftsresultat er upåvirket av denne kostnaden. Resultatet gir uttrykk for kommunens evne til å betjene gjeld samt mulighet til å avsette til fond.

Tabellen viser at kommunen etter fire år med negativt brutto driftsresultat, har fått positivt resultat for 2014. Endring i bokføring av netto premieavvik på kr 2,8 mill kroner øker resultatet. Dette er ”midler” som bør avsettes til pensjonsfond. Administrasjonene kommer nærmere tilbake til dette i sak om disponering av årsoverskudd for 2014. I tillegg har kommunen fått midlene fra fylkeskommunen til omstilingsprosjektet samt økt eiendomsskatt på verk og bruk.

Nedgang i lønnsutgifter på 828 000 kr fra 2013 medfører også et bedre resultat.

|  |  |  |  |  |  |
| --- | --- | --- | --- | --- | --- |
| Lønnsutvikling | 2010 | 2011 | 2012 | 2013 | 2014 |
|  | 58 632 | 56 899 | 61 075 | 64 151 | 63 322 |

Det har vært en reduksjon i lønnsutgiftene fra 2013 til 2014 med 1,3 %. I opprinnelig budsjett for 2014 ble det vedtatt å redusere de totale lønnsutgiftene fra 64,1 mill i 2013 (regnskap) til 60,5 mill kroner i 2014. For å oppnå reduksjon ble det vedtatt å redusere lønnsbudsjettet med 2 stillinger på plan og utvikling, 1 stilling på drift og 1 stilling på skolen.

Av ulike årsaker har det ikke vært mulig å gjennomføre innsparingen som var vedtatt i opprinnelig budsjett. Pleie og omsorg, undervisningsenheten, politisk virksomhet, driftsenheten og sentraladministrasjonen har alle merforbruk på lønn sammenlignet med opprinnelig budsjett. Avvikene er forklart nærmere i årsmeldingen til hver resultatenhet.

Figuren nedenfor viser hvor stor andel av sum driftsutgifter som har blitt brukt til lønnsutgifter.

**Netto driftsresultat:**

Netto driftsresultat viser hva kommunen sitter igjen med av driftsinntekter etter at driftsutgifter, netto renter og avdrag er betalt. Målt i prosent av driftsinntektene (resultatgrad) utrykker driftsresultatet hvor stor andel av de tilgjengelige inntektene kommunen kan disponere til avsetninger og investeringer. Fram til 2014 har Teknisk beregningsutvalg anbefalt at netto driftsresultat bør ligge på 3 prosent for kommunesektoren over tid. Som følge av at kompensasjon for merverdiavgift på investeringer skal føres i investeringsregnskapet fra og med 2014, har utvalget gjort en ny vurdering. I rapporten som ble lagt fram av utvalget i november 2014, legges det til grunn et anbefalt netto driftsresultat på 1 ¾.

Netto driftsresultat i prosent av driftsinntektene for 2014 viser 7,36 %, noe som er god over den anbefalte normen.

Endring i bokføring av netto premieavvik, økt eiendomsskatt på verk og bruk, redusert lønnsutgifter samt omstillingsmidler fra Fylkeskommunen er årsaken til økning i resultatgrad.

**Andel av netto driftsutgifter fordelt på resultatenheter:**

Figuren nedenfor viser hvor stor andel av netto driftsutgifter hver resultatenhet har forbrukt i 2014:

De fleste resultatenhetene har et forbruk innenfor vedtatt ramme eller mindreforbruk. Resultatenhetene som har merforbruk er: Kommunale bygg, Politisk virksomhet og ansvaret for kommunale fellesutgifter. Kommentarer til avvik blir gitt under hver resultatenhet.

**INVESTERINGSREGNSKAP:**

Investeringsregnskapet viser kommunens utgifter i forbindelse med investering og utlån med videre, samt hvordan disse er finansiert.



Kommunens brutto investeringsutgifter i 2014 var på 42,9 mill kroner. Investeringene ble finansiert ved bruk av lån, bundne og ubundne investeringsfond samt overføring fra driftsregnskapet.

Følgende investeringsprosjekter har vært i 2014:

|  |  |  |
| --- | --- | --- |
| **Prosjekt** | **Regnskap** | **Reg. Budsjett** |
| Berlevåg skole | 34 849 065,91 | 60 925 000 |
| Berlevåg basseng | 126 663,75 | 250 000 |
| Sprinkleranlegg helsesenter | 77 057,13 | 3 125 000 |
| Torget 4 | 140 289,00 | 141 000 |
| NAV lokaler | 911 661,13 | 912 000 |
| Vannledningsnettet | 5 318 692,00 | 5 216 000 |
| Avløpsnettet | 1 549 632,98 | 1 090 000 |
| **SUM INVESTERINGER** | **42 973 061,90** | **71 659 000** |

Ved inngangen av 2014 hadde kommunen 34 lånetakere som hadde startlån. I løpet av 2014 har 5 lånetakere innfridd lånet, mens det er tildelt 8 nye lån på til sammen kr 955.000. Mottatte avdrag på startlån, inkludert ekstraordinære avdrag på grunn av innfrielse av lån, var kr 1 325 663. Kommunens restgjeld i Husbanken var ved utgangen av året 6 950 059 kr. Det ble betalt kr 922 588 i avdrag på lånet i 2014.

Kommunestyret vedtok i sak 27/14 å omgjøre kr 3 mill til aksjekapital i Berlevåg Eiendomsselskap AS. På bakgrunn av dette ble 3 mill av utlån til Berlevåg Eiendomsselskap omgjort til aksjeandeler.

**Kommunens lånegjeld:**

Langsiktig gjeld (eksklusiv pensjonsforpliktelser) var ved utgangen av 2014 på 91 mill. kroner. Det er en økning på 48,2 mill kroner sammenlignet med 2013.

Av den langsiktige gjelden er 6,9 mill kroner lån fra Husbanken som kommunen har lånt videre ut som startlån til kommunens innbyggere. Ubrukte lånemidler ved utgangen av 2014 var 23,6 mill kroner.

Kommunes pensjonsforpliktelser var ved utgangen av året 177 mill kroner. Økningen fra 2013 var 9 mill kroner.

Lånegjeld per innbygger per 31/12-14 var kr 89 288. Det er en økning på 48200 fra 2013. I følge KOSTRA var gjennomsnittlig lånegjeld per innbygger for kommunene i Finnmark ved utgangen av 2013 kr 88 784. Det vil si at Berlevåg ligger omtrent på gjennomsnittet i Finnmark.

**Utvikling i renter og avdrag:**

Det ble betalt 5,4 mill kroner i renter og avdrag på lån i driftsregnskapet i 2014. I tillegg er det betalt avdrag på startlånene i investeringsregnskapet på kr 922 588. Figuren viser utviklingen i totale renter og avdrag de siste fem årene

Kommunestyret vedtok et låneopptak på 38,6 mill kroner i opprinnelig budsjett. I mai 2014 ble det gjort et vedtak om å øke låneopptaket til 52,9 mill kroner. Hovedårsaken var at kommunestyret vedtok 27.3.14 i sak3/14 å inngå tilleggsavtale med T. Johansen Drift AS om endring av byggeplanene. Endringene medførte økninger i investeringsutgiften med 7 mill kr i 2014. I tillegg viste faktureringsplanen fra entreprenøren at det var satt av en for liten andel av de totale byggekostnadene for 2014. Budsjettet ble derfor justert i henhold til faktureringsplanen.

**Fondsmidler:**

Det har totalt sett vært en økning i fondsbeholdningen fra 2013 til 2014. Figuren nedenfor viser utviklingen i de ulike fondene de siste årene.

Pensjonsfondet hadde en saldo per 31.12.13 på 9,4 mill kroner. Dette fondet er pr 31.12.14 omklassifisert fra bundet driftsfond til disposisjonsfond, dvs at det har ”byttet plass” i regnskapet. Denne endringen medfører en reduksjon på 9,4 mill kroner på bunden fond (blå strek). Vi får tilsvarende økning på disposisjonsfondet.

I tillegg ble det ved disponering av årsoverskuddet for 2013 (kst.sak 37/14) vedtatt å sette av 1,2 mill kr på disposisjonsfondet, kr 800 000 til egenkapitalfondet og kr 60 000 til kulturfondet

Bundne driftsfond består av eksterne midler som er øremerket bestemte formål. Det vil si at det er midler som ikke står til kommunestyrets disposisjon. Bundne driftsfond er redusert 3 mill kroner fra 2013 til 2014. Næringsfondet har en økning på 5,6 mill kr som følge av midlene kommunen fikk tilført til omstillingsprosjektet. Saldoen på næringsfondet per 31/12-14 viser 5 860 125,70. VAR fondene har en økning på 684 000. Hovedårsaken til sistnevnte er merinntekter på vannavgift industri som følge av at fiskebrukene har måtte produsere med ferskvann istedenfor sjøvann.

Midlene på ubundne investeringsfond kan kun brukes til å finansiere investeringsutgifter. I 2014 ble det brukt av fondet til å finansiere deler av prosjekt vannledningsnett, Nav lokalet og egenkapitaltilskuddet til KLP.

Økningen i bundne investeringsfond skyldes mottatte avdrag på videreutlån (startlån - fond husbankmidler). I følge kommunelovens bestemmelser skal avdrag som kommunen mottar på videreutlån, uavkortet benyttes til nedbetaling/innfrielse av innlånet. Ved ekstraordinære avdrag/innfrielser kan imidlertid kommunen låne ut pengene på nytt dersom lånetaker får de samme rente- og avdragsvilkårene på lånet som den første lånetakeren hadde.

Saldo på fondene per 31/12-14 var:

|  |  |
| --- | --- |
| Disposisjonsfond | 4 754 643 |
| Fond Aktivt uteliv | 20 000 |
| Fond AMU | 153 746 |
| Fond Eldreomsorg | 186 998 |
| Utviklingsfond | 831 371 |
| Kulturfond | 26 500 |
| Egenkapitalfond | 481 989 |
| Pensjonsfond | 9 446 976 |
| **SUM DISPOSISJONSFOND** | **15 902 223** |

**Soliditet:**

**Egenkapitalprosent:**

Soliditet sier noe om kommunens evne til å tåle tap. Dette måles ofte med en egenkapitalprosent som gir informasjon om hvor stor andel som er finansiert med egenkapital. Det vil si at jo større egenkapitalprosenten er, jo bedre er soliditeten.

Det har vært en jevn nedgang i egenkapitalprosenten de siste fem årene. Endringer i bokføringen av pensjon som kom i 2011 medførte en stor økning i pensjonsforpliktelsene som igjen medførte en stor reduksjon i egenkapitalprosenten de to første årene etter endringen.

Nedgangen fra 2013 til 2014 skyldesstore investeringsprosjekter som finansieres ved låneopptak på 52 mill kroner i 2014.

**Likviditet:**

**Arbeidskapital:**

Arbeidskapitalen er differansen mellom omløpsmidler og kortsiktig gjeld og gir uttrykk for kommunens evne til å betjene denne gjelden.

Det har vært en økning i arbeidskapitalen fra 2013 til 2014. Årsaken skyldes høyere vekst i omløpsmidler enn kortsiktig gjeld.

Omløpsmidlene har økt som følge av låneopptaket i forbindelse med nybygg skole.

Økning i arbeidskapital er en indikator som viser en økning i likviditeten i løpet av året. Kommune har god gjeldsbetalingsevne.